Drømmestart på sesongen for Storhamar
Lillehammer ledet 2-1 i Hamar torsdag kveld etter scoringer av Joachim Jensen og Joakim A. Eidsæther. Jimmy Andersson hadde scoret for vertene. VGs hockeyekspert Øystein Jarlsbo lar seg imponere av Storhamar.Ut over i 2. periode koblet hjemmelaget for alvor grepet, og før full tid hadde laget scoret fire mål ved Nathan Marz, Eirik Skadsdammen, Trygve Hillestad og Eirik Børresen. Det ga en komfortabel 5-2-seier i egen hall.- Målforskjellen 28-13 på seks kamper er solid. Det gir nesten 5-2 i snitt per kamp. I tillegg har hele tolv spillere scoret mål. Mads Hansen er ikke en av dem. Han står med null mål og «bare» tre målgivende pasninger på fem kamper. Det betyr at han, og ikke minst Storhamar som lag, har mer å gå på offensivt, sier hockeyeksperten. Med sine 14 poeng er Vålerenga på 2.-plass bak Storhamar. Torsdag herjet de med Rosenborg og vant hele 5-1. VIFs mål kom ved Tobias Lindström, Mathias Trygg, Daniel Sørvik, Filip Gunnarsson og Morten Ask. Thomas Wiig ordnet trøstemålet for Rosenborg. Stavanger hadde Tønsberg på besøk og vant 5-1. Seieren gir fjorårets norske mestere 10 poeng og tredjeplass i serien. 4.-plassen med ni poeng holdes av Sparta Sarpsborg som vant 2-1 borte over Frisk Asker. Stjernen står uten poeng etter 1-5 hjemme mot Lørenskog.Lørenskog ble trukket 20 poeng før serien startet, men 15 poeng etter seks kamper har ført dem opp i minus 5 poeng. To seirer til, og laget fra Lørenskog er på plussiden. På tross av den solide åpningen på sesongen, tar ikke Jarlsbo av helt ennå. - Den store testen på Storhamars «egentlige» styrke kommer lørdag, mot Lørenskog på bortebane. Lørenskog har ikke overbevist så langt. Men de har spilleskikkelige og målfarlige løperspillere som kan sette Storhamar under press over lange perioder. Regel nummer en for Pål Johnsen & co i den kampen: unngå utvisninger og undertallsspill. (NTB/VG)
Rivalen Lillehammer ble slått 5-2, og med seks seirer på rad troner Storhamar øverst på tabellen i eliteserien ishockey med full pott og 18 poeng.